Isula Cerbicale

L' isuli Ciarbicali (o Isule Cerbicale) sò un arcipelagu di Corsica. Sò situati in u mar' Tirrenu, in u Pumonti di a Corsica, annantu à u tarritoriu di a cumuna di Portivechju, à a larga di a Punta Ciarbicali. Facini parti dapoi 1999 di a Riserva 'lli Bucchi di Bonifaziu. Giugrafia Situati trà 1700 è 2300 metri da a costa, si cumponini, da u nordu à u sudu, di : l'isula Furana l'isula di Maestru Maria l'isula Piana l'isula Pitricaghjosa Ci s'aghjunghjini dinò dui isulotti rucciosi più alluntanati : l'isula 'llu Toru, situata à 7 km in mari u Scoddu 'lla Vacca, situata 1 km aldilà di Furana Tutti sò di piccula tadda (ma a più maiò, Piana, hè lunga 700 metri) è pochi alti : rispittivamenti 34, 35 è 29 metri par Furana, Piana è Pitricaghjosa, 5 metri par Maestru Maria. Flora L'isuli, granitichi, sò cuparti à una machja abbastanza pagna, chì pò aghjunghja 2 à 3 metri d'altezza annantu à l'isuli di Piana è Furana. L'Isula di Maestru Maria si prisenta cù un tarrenu rinosu cupartu à pianti arbacei è à pancrazii. Eculugia Par prisirvà a ricchezza di a fauna aviaria è sottumarina, hè stata criata in u 1981 a Riserva naturali di l'isuli Ciarbicali. Hè l'Uffiziu di l'Ambienti di Corsica chì hè incaricatu di a so gistioni. Noti Riferimenti Ligami